fi fi fi fi pl fi da fi fi nds fr ceb fi pl fi da fi fi fi fi fi fi fi de fi fi fi fi fi fi fi fi fi fi fi fi fi fi fi fi en en en fi fi fi fi fi fi fi fi en en fi fi fi fi fi fi fi en en fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Kansainväliset kumppanuudet tukevat avoimen yliopiston opintojen kehittämistä — Jyväskylän yliopiston avoin yliopisto
Jyväskylän yliopiston avoin yliopisto on mukana eurooppalaisessa EADTU-verkostossa. Verkosto edistää avointa ja verkkopohjaista korkeakoulutusta. Jyväskylän avoin yliopisto esitteli vastikään EADTU:n konferenssissa innovatiivista Digitally Competent Educators -opintojen temaattista moduulia, joka voi näyttää tietä tulevaisuudessa yhä suositummille mikro-opinnoille.
Avoin yliopisto kehittää toimintaansa jatkuvasti, ja kansainvälinen yhteistyö on tuossa kehittämisessä nykyään avainasemassa. Avoin yliopisto on aktiivinen toimija eurooppalaisessa EADTU-verkostossa ja FORTHEM-allianssissa.
EADTU eli European Association of Distance Teaching Universities on Euroopan johtava yhteistyöelin korkeakoulutuksen avoimen ja joustavan verkko- ja etäkoulutuksen kehittämisessä. Jyväskylän yliopisto edustaa verkostossa kaikkia Suomen yliopistoja.
Viimeisen kahden vuoden aikana koronapandemia on vähentänyt konferenssimatkustuksen minimiin, joten marraskuun alussa Italian Barissa järjestetty EADTU-konferenssi oli paikan päälle matkanneille avoimen yliopiston asiantuntijoille erikoinenkin kokemus.
Tapahtumassa käytiin monia koulutuspoliittisesti antoisia keskusteluja. Eräs merkittävimmistä puheenaiheista korkeakoulutuksessa ovat ”mikro-opinnot” (microcredentials) eli lyhytkestoiset osaamiskokonaisuudet. Sillä tarkoitetaan uutta jatkuvan oppimisen muotoa, joka olisi tutkinto-opintoja ketterämpää ja työelämälähtöistä.
Suomessa mikro-opinnot hakevat vielä muotoaan, mutta ne ovat meilläkin todellisuutta jo pian. Perinteinen tutkintokoulutus pitää toki pintansa, mutta sen rinnalle tuodaan jatkossa yhä enemmän joustavia jatkuvan oppimisen muotoja: korkeakoulutus seuraa tavalla tai toisella suoratoisto- ja alustatalouden jalanjäljissä tuomalla tarjolle kompakteja, helppokäyttöisiä ja muuttuvan työelämän tarpeisiin vastaavia koulutusratkaisuja.
Avoimesta digitaitoja opetusalalle  – kansainvälisesti
Avoimen yliopiston kansainvälinen koordinaattori Päivi Kananen kollegoineen esitteli konferenssissa hyvin rohkaisevia tutkimustuloksia avoimen toteuttamasta kansainvälisestä Digitally Competent Educators (DCE) -koulutuskokonaisuudesta.
DCE:n yhteydessä avoin yliopisto on päässyt pilotoimaan paitsi mikro-opintojen elementtejä myös opintokokonaisuuksien kansainvälistä yhteistoteutusta.
DCE-kokonaisuudessa on kolme moduulia (5 ECTS kukin), jotka kehittävät opetus-, kasvatus- ja ohjausalan ammattilaisten digitaalisen pedagogiikan osaamista. Kokonaisuus tuli avoimen yliopiston kansainväliseen tarjontaan vuonna 2020. European Short Learning Programmes -hankkeessa alkunsa saaneen DCE:n ovat kehittäneet ja toteuttaneet yhteistyössä Jyväskylän yliopiston avoin yliopisto, FernUniversität in Hagen, Universidade Aberta ja Anadolu University.
DCE-moduulien seuraava toteutus alkaa taas ensi keväänä. Voit jo ilmoittautua kaikkiin kolmeen moduuliin!
Module 1: Introduction to Digital Competences for Educators (5 ECTS)
Module 2: Teaching and Learning with Digital Resources (5 ECTS)
Module 3: Facilitating and Assessing Learners' Digital Competencies (5 ECTS)
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Kansainväliset kumppanuudet tukevat avoimen yliopiston opintojen kehittämistä
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice